**Sessió informativa de**

**Salut Mental Catalunya (SMC)**

**Diumenge, 29/09/2019**

**A càrrec de Marta Poll (Directora de la Federació de Salut mental Catalunya (SMC) i i de directora de l’Activa’t**

**Tema :** Informació sobre SMC[[1]](#footnote-2) i Activa’t [[2]](#footnote-3)i identificació de necessitats.

**Prèvia:** SMC Neix a partir de la reforma de psiquiatria (1996), a partir de la federació de sis associacions de Salut Mental (SM), amb l’objectiu de representar i acompanyar el moviment associatiu de SM.

Des del juliol de 2018, Afatrac en forma part.

**Desenvolupament de la sessió.** Es centra en tres punts:

**1-Què és i que fa Salut Mental Catalunya (SMC).** Representa a 71 associacions repartides per tot Catalunya

**Àmbits d’actuació**: Incidència política, enfortiment del moviment associatiu, sensibilització, capacitació i suport a les persones inclusió social i recuperació.

**Objectius:**

* Vetllar pels drets civils de les persones amb TM i les seves famílies.
* Promoure la creació de tota mena de serveis.
* Fer de Lobby amb l’administració.

SMC és un servei comunitari que no incideix només en l’àmbit sanitari i clínic, sinó també en l’àmbit social, el laboral, el d’accés a l’habitatge i el de la participació comunitària.

**2-Què és i quins programes desenvolupa Activat’ per la Salut Mental**. Promotores del Activa’t: SMC, Generalitat i VEUS (Federació Catalana d’Entitats de Salut Mental en 1a persona)[[3]](#footnote-4)

**Objectius:** El projecte Activa’t pretén aconseguir que les persones amb problemes de SM i els seus familiars, puguin esdevenir agents actius en el seu propi procés de recuperació.

Es va iniciar en un pla pilot de tres anys, que ara s’ha allargat fins a cinc. Actualment està implantat en 15 punts del territori.

**Àmbits d’actuació:**

* Servei d’informació i orientació sobre salut mental.
* Formació psicoeducativa a les persones que pateixen el trastorn (KLAU DE RE, nom del programa) i els seus familiars (PROENFA, nom del programa) Informació sobre els trastorns mentals greus, el seu tractament i prevenció.
* Programa PROSPECT per a familiars i persones amb malaltia mental, per fomentar l’apoderament (donar poder als implicats, enfortint el seu potencial per implicar-se en la recuperació).
* Grups d’Ajuda Mútua (GAM) en primera persona i pels familiars.

l’Espai **Situa’t** és un servei del projecte Activa’t per la Salut Mental de la Federació SMC.

Aquí us podeu registrar, escrivint el vostre correu electrònic.

<http://activatperlasalutmental.org/lactivat/el-circuit-activat/espai-situat/>

En aquest espai,

<http://activatperlasalutmental.org/contacte/> després de registrar-vos podeu entrar el cas


d’alta complexitat del vostre familiar. A Girona ja els hi hem entrat, i la majoria ens hem entrevistat amb la referent de l’espai Situa’t de Girona; si tots els socis/es d’Afatrac ho fan, anirem donant visibilitat al nostre problema.

**3-Reflexió i identificació de les necessitats que tenim com a familiars d’una persona amb TM.**

Inicialment, ens van passar una fotocòpia amb cinc espais de reflexió, perquè l’omplíssim individualment.

1. Quins recursos emocionals/terapèutics falten a les famílies?
2. De què us han servit fins ara?
3. Quines prestacions del servei al suport a les famílies trobeu a faltar? (Ex. respir, atenció, domicili…)
4. Què trobeu a faltar a nivell d’informació i formació?
5. En quins moments heu trobat a faltar la participació de les famílies en l’atenció i el tractament?



Seguidament, ens van proposar d’escriure en uns murals les nostres necessitats:



3



2

1



5

4



Finalment, posada en comú de les necessitats.

Les representants de SMC i Activa’t van recollir totes les fotocòpies amb les reflexions individuals.

**Conclusions:**

Valorem positivament que des de la Federació de SMC i Activa’t, en aquesta sessió informativa, ens hagin informat dels seus objectius i àmbits d’actuació; però, sobretot, que ens hagin ofert l’oportunitat d’expressar les nostres necessitats com a famílies.

Properament rebrem i enviarem el power point que van oferir.

1. Salut Mental Catalunya (SMC). <http://www.salutmental.org/qui-som/smc-federacio/> [↑](#footnote-ref-2)
2. Activa’t per la Salut Mental. <http://activatperlasalutmental.org/> [↑](#footnote-ref-3)
3. VEUS. <https://www.somospacientes.com/veus/> [↑](#footnote-ref-4)